open-index/open-wikipedia-markdown huggingface dataset:
1796

## Acontecementos 
### Acontecementos de maior duración 
* Revolución francesa (1789-1799)

## Nacementos 
* 1 de xuño - Sadi Carnot, físico e enxeñeiro francés.
* 6 de xullo - Nicolao I de Rusia, tsar de Rusia e rei de Polonia.
* 17 de xullo - Camille Corot, pintor francés.
* 24 de setembro - Antoine-Louis Barye, escultor romántico francés (m. 1875)
* 6 de novembro - George Back navegante e explorador británico. (m. 1878)

## Mortes 
* 21 de xullo - Robert Burns, poeta escocés.

## Outros 
Historia ano a ano
1798

## Acontecementos 
### Acontecementos de maior duración 
* Revolución francesa (1789-1799)

## Nacementos 
* 19 de xaneiro - Auguste Comte, filósofo francés.
* 8 de abril - Ramón de la Sagra, biólogo e anarquista galego (m. 1871)
* 26 de abril - Eugène Delacroix, pintor francés (m. 1863).
* 29 de xuño - Giacomo Leopardi, poeta italiano.

## Mortes 
* 4 de xuño - Giacomo Casanova, escritor italiano.
* 4 de decembro - Luigi Galvani, científico italiano (n. 1737).

## Outros 
Historia ano a ano
1797

## Acontecementos 
* 1 de xaneiro: Albany substitúe a Nova York coma capital do Estado de Nova York.
* 4 de xaneiro: Napoleón Bonaparte vence na Batalla de Rívoli.
* 25 de xullo: Horatio Nelson perde o brazo dereito, nun ataque naval frustrado á Santa Cruz de Tenerife.
* 17 de outubro: Paz de Campoformio. Austria cede a Francia a marxe dereita do Río Rhin, Bélxica e o Milanesado, recibindo a cambio Venecia que desaparece definitivamente coma república.

### Acontecementos de maior duración 
* Revolución francesa (1789-1799)
[miniatura|[Vigo, 18 de marzo de 1797. Carta de Buenaventura Marcó del Pont a Manuel Godoy, solicitando permiso para poñer o nome de «Príncipe de la Paz» a un dos seus buques corsarios.]]
## Nacementos 
* 31 de xaneiro - Franz Schubert, compositor austríaco (m. 1828)
* 22 de marzo - Guillerme I, emperador de Alemaña e rei de Prusia.
* 27 de marzo - Alfred de Vigny, escritor francés.
* 17 de abril - Francisco Javier Rodríguez Gil, filólogo galego (m. 1857).
* 13 de agosto - Casiano de Prado Vallo, enxeñeiro de minas e xeólogo galego (m. 1866).
* 30 de agosto - Mary Shelley, escritora británica.
* 14 de novembro - Charles Lyell, xeólogo escocés.
* 13 de decembro - Heinrich Heine, poeta e xornalista alemán.
* 23 de decembro - Adrien-Henri de Jussieu, botánico e médico francés.
* El Hadj Omar (Omar Saidú Tall), rei de Segú e de Masina, en África occidental (m. 1864).
* Hiroshige, pintor xaponés (m. 1858).

## Mortes 
* 16 de marzo - Juan Pablo Forner, escritor español.
* 27 de maio - François Babeuf, revolucionario socialista francés.
* 9 de xullo - Edmund Burke, estadista, filósofo e político británico.
* 10 de setembro - Mary Wollstonecraft, filósofa e escritora británica (n.1759).
* 16 de novembro - Frederico Guillerme II, rei prusiano.

## Outros 
Historia ano a ano
Río Támoga

O **río Támoga**, no seu comezo chamado **Santa Baia**, é un afluente do río Miño transcorre polos concellos chairegos de Abadín e Cospeito, onde co seu afluente, o río Guisande, enche a lagoa de Cospeito, unha das zonas húmidas máis importantes de Galicia. Na súa xuntanza co río Miño, xunto á parroquia de San Xiao de Támoga, forma a insua de San Roque, no punto onde limitan os concellos de Begonte, Outeiro de Rei e Cospeito. A área da súa bacía é de 233&nbsp;km².

## Toponimia
O topónimo **Támoga** é de orixe prerromana, dunha raíz indoeuropea **tam-* 'de cor escura', que aparece noutros hidrónimos galegos como Tambre, Tamuxe ou Támega e noutros países europeos, como o inglés Támese (*Thames*).

## Notas
Psilótico

**Psilótico** pode referirse a:
*un alfabeto **psilótico** é aquel que carece de aspiración, coma os [alfabetos epicóricos](http://clio.rediris.es/fichas/escritura/sistemas%20de%20escritura%20(texto).htm);
*en medicina, a **psilose** é a caída do cabelo por carencia vitamínica. Aplícase ós que sofren esprú tropical: síndrome de malabsorción de orixe pouco coñecida que adoita presentarse en individuos que viven ou visitaron países tropicais, especialmente a India ou o Caribe.
Estranxeirismo

Un **estranxeirismo** é aquela palabra que existe nun idioma e que procede doutro. segundo o grao de adaptación do lexema dentro da lingua de destino, adoitan dividirse en préstamos e calcos. Esta adaptación á lingua final pode facerse mediante unha modificación da estrutura fonética, escrita ou mesmo semántica.
Os estranxeirismos están presentes en tódalas linguas e considéranse normais e mesmo necesarios para a súa obrigada evolución. O máis habitual é que se utilicen para denominar novos elementos, técnicas, conceptos que non existían anteriormente. Considéranse innecesarios cando pretenden suplantar outra verba patrimonial preexistente. Outra estratexia para evitar o uso dun estranxeirismo innecesario é a recuperación léxica dunha palabra cun uso tradicional moi semellante pero nun contexto distinto (v. zorra ou lamia).
## Lingua galega
En galego, os principais estranxeirismos son dos seguintes tipos:
* xermanismo, do alemán e outras linguas xermánicas;
* arabismo, do árabe;
* galicismo, do francés;
* lusismo ou portuguesismo, do portugués
* castelanismo, do castelán;
* anglicismo, do inglés;
Existe unha certa variación da influencia e da orixe dos estranxeirismos en función da época e da lingua de destino. No caso do galego, os galicismos entraron sobre todo co esplendor da cultura gala e trala guerra civil española debido ó simbolismo de liberdade de Francia durante a represión franquista, os castelanismos durante todo o século XX e os anglicismos dende os últimos vinte ou dez anos deste século ata a actualidade. Canto ós xermanismos e arabismos, levan tanto tempo instalados na lingua que xa case ninguén os considera estranxeirismos. Pensar que un lexema pode ser un xenismo tamén pode ter connotacións subxectivas e os distintos individuos poden ter opinións diferentes.
## Notas
## Véxase tamén
### Outros artigos
* Galeguismo (lingüística)
Macky Sall

dereita|220px|miniatura|Macky Sall en 2012.
**Macky Sall**, nado en Fatick o 11 de decembro de 1961, é un político senegalés que é presidente do país desde o 2 de abril de 2012. Con anterioridade, fora primeiro ministro do Senegal dende o 21 de abril de 2004 até a súa dimisión o 19 de xuño de 2007, e pasou a formar parte da oposición.
Werder Bremen

O **Sportverein Werder Bremen von 1899 e. V.**, coñecido como **Werder Bremen** é un club de fútbol xermano da cidade de Bremen, na zona noroeste do estado do mesmo nome. Foi fundado en 1899 coma o *FV Werder* por un grupo de dezaseis estudantes.

## Historia 
Nos seus comezos, o club obtivo bastantes éxitos, gañando un bo feixe de campionatos locais. Foron o primeiro equipo en cobrarlles ós espectadores por acudir aos encontros e tamén os primeiros en vaiar o seu campo. É no ano 1920 cando adoptan o nome actual *SV Werder Bremen*. Pouco despois, en 1922 convértense no primeiro equipo de Alemaña en contratar un adestrador profesional.

Coma outras organizacións de Alemaña, o club disolveuse por orde das forzas de ocupación aliadas despois da segunda guerra mundial. Puideron reconstituílo a finais de 1945 coma *Gymnastics and Sport Club Werder of 1945*, que axiña trocou *Sport Club Green White of 1899*. Por fin, a comezos de 1946 puideron reclama-lo nome *SV Werder*. Neses intres ós xogadores profesionais non se lles permitía xogar en Alemaña.

Entre of remate da Guerra e a formación da Bundesliga en 1963 o club era recoñecido coma o segundo máis importante do norte, tralo Hamburger SV. En 1961 gañaron o seu primeiro título da Copa de Alemaña. Así, conseguiron unha praza na primeira división da Bundesliga cando esta se formou, e ao ano seguinte xa gañaran o título de liga.

Os anos 70 foi unha época de vacas fracas para o club que culminou co descenso na tempada 1980-81. Non tardarían en volver á división de honra.

A escuadra recuperaríase baixo a dirección do adestrador Otto Rehhagel, que levou ao club o recupera-lo seu lugar coma un dos mellores clubs alemáns: Foron campións de liga en 1988 e 1993, subcampións en 1983, 1985, 1986 e 1995; na Copa foron campións en 1991 e 1994 e subcampións 1989 e 1990. En Europa fixéronse coa Recopa de Europa de Fútbol en 1992. En 1995 Rehhagel abandona o club tras unha impresionante traxectoria chea de éxitos.

Aínda que a marcha do técnico supúxolle ao club unha perda considerable, a escuadra seguiu a estar na parte alta da táboa. Gañaron a Copa en 1999 e quedaron subcampións no 2000. No ano 2004 fixeron un "dobrete" ao gaña-la liga amais da Copa.

Nestes últimos anos é un habitual da Liga de Campións.

## Club Culture 
O *Werder Bremen* ten unha grande amizade co *Rot-Weiss Essen*, club que agora milita na 2ª división. Por outra banda, ocorre todo o contrario co *Bayern Munich*, co que manteñen unha forte rivalidade dende hai moitos anos. Nos últimos tempos tamén hai un forte rexeitamento ao *FC Schalke 04*, debido á súa política de levarse a algúns dos mellores xogadores do Werder facéndolles lucrativos contratos: Ailton, Mladen Krstajic, Frank Rost, Oliver Reck, e Fabian Ernst.

## Xogadores 
### Cadro actual 
*Actualizado a 31 de xaneiro de 2020.*

### Xogadores destacados de tódalas épocas 
## Adestradores destacados 
* Otto Rehhagel
* Thomas Schaaf

## Notas 
## Véxase tamén 
### Ligazóns externas 
* Official team site 
* The Abseits Guide to German Soccer 
* Werder Bremen statistics  
* Werder Bremen formations at football-lineups
Ali Muhammad Ghedi

**Ali Muhammad Ghedi**, nado en 1952, foi Primeiro ministro de Somalia dende o 3 de novembro de 2004 ata o 29 de outubro de 2007. Pertence ao clan Hawiye.

## Traxectoria
Ali Mohammed Ghedi é un cirurxián veterinario e un funcionario da Unión Africana; era relativamente descoñecido en círculos políticos cando o designaron como primeiro ministro de Somalia en novembro de 2004. Prometeu formar un goberno inclusivo, e esforzarse para a reconciliación entre os señores da guerra de Mogadishu. Ghedi non estaba ligado a ningún dos grupos armados de Somalia durante a guerra.

Sucedeuno no cargo Salim Aliyow Ibrow.
Khi

**Khi** é a vixésimo segunda letra do alfabeto grego (χῖ); equivale ao /x/ ou ao /χ/, o son do *iota* do  castelán; anteriormente tiña o valor de /kʰ/, oclusiva velar xorda aspirada. Minúscula χ, maiúscula Χ. Adoita transcribirse como *c* ou *qu*. Como signo numérico representaba o seiscentos. En maiúscula serve tamén para designar o vixésimo segundo canto da Ilíada de Homero e en minúscula o vixésimo segundo da Odisea.
Muhamad Naxi al-Utri

**Muhamad Naxi al-Utri** (en , Muḥammad Nājī al-`Uṭrī), nado en Alepo o 1 de xaneiro de 1944, é un político sirio, Primeiro ministro do seu país entre 2003 e 2011.
Frederick Sumaye

**Frederick Tluway Sumaye**, nado en Arusha o 29 de maio de 1950, é un político de Tanzania, Primeiro Ministro do seu país entre 1995 e 2005.
1799

**1799** (**MDCCXCIX**) foi un ano común comezado en martes segundo o calendario gregoriano.

## Acontecementos 
* 9 de xaneiro - Imponse o primeiro imposto á renda, en Inglaterra.
* 1 de marzo - A escuadra combinada de rusos e turcos toma Corfú e algunhas illas máis do Mar Xónico aos franceses.
* 7 de marzo - Napoleón captura Iafa na Palestina e ordena a execución de 2.000 prisioneiros de guerra.
* 29 de marzo - A escravitude é abolida no estado de Nova York.
* 15 de xullo - O Capitán francés Pierre-François Bouchard descobre a Pedra de Rosetta. 
* 9 de novembro - Napoleón Bonaparte e Emmanuel Joseph Sieyès lideran o Golpe de Estado do 18 de Brumario, destituíndo o goberno revolucionario francés, considerándose esta data a fin da revolución francesa.
* O príncipe herdeiro Xoán de Bragança convértese en rexente de Portugal, dada a incapacidade gobernativa da súa nai, María I de Portugal.
* Alessandro Giuseppe Antonio Anastasio Volta inventa a pila.

## Música 
* Beethoven - Compón a Sonata para piano en Sol maior op. 13.
* Haydn - Compón Cuartetos para arcos op. 76.

## Nacementos 
* 13 de xaneiro - Antoine Bayle, psiquiatra francés.
* 4 de febreiro - Almeida Garrett, escritor e político portugués.
* 8 de febreiro - John Lindley, botánico británico.
* 28 de marzo - Carl von Basedow, médico alemán (m. 1854).
* 29 de marzo - Edward Smith-Stanley, primeiro ministro do Reino Unido (m. 1869).
* 20 de maio - Honoré de Balzac, novelista francés (m. 1850)
* 26 de maio - Felipe Poey, naturalista cubano.
* 6 de xuño - Alexander Pushkin, poeta ruso (m. 1837)
* 18 de xuño - Prosper Ménière, médico francés.
* 1 de xullo - William Oakes, botánico estadounidense.
* 8 de setembro - José María Córdoba, militar colombiano
* 4 de outubro - Augustin Saint-Hilaire botánico e viaxeiro francés.
* 11 de outubro - Santa Paula Montal, fundadora das Escolapias.
* 21 de decembro - David Don, botánico británico.
* 27 de decembro - Serafín Estébanez Calderón, escritor español.
* 30 de decembro - David Douglas, botánico e explorador escocés.

## Mortes 
* 9 de xaneiro - Maria Gaetana Agnesi, matemática italiana.
* 6 de febreiro - Étienne-Louis Boullée, arquitecto francés.
* 24 de febreiro - Georg Christoph Lichtenberg, científico e escritor alemán.
* 18 de maio - Pierre-Augustin de Beaumarchais, dramaturgo francés (n. 1732).
* 11 de xuño - Joaquín Toesca, arquitecto italiano en Santiago de Chile.
* 6 de outubro - William Withering, médico e botánico británico.
* 14 de decembro - George Washington, primeiro presidente dos Estados Unidos (1789-1797).

## Outros 
Historia ano a ano
Themba Dlamini

**Absalom Themba Dlamini**, nado en 1950, foi primeiro ministro de Eswatini dende o 26 de novembro de 2003 ata 2008. Sucedeuno Bekhi Dlamini.
Hamid Karzai

**Hamid Karzai**, (en dari e paxto **حامدکرزى**), nado en Kandahar o 24 de decembro de 1957, é un político afgán.

## Traxectoria 
De familia pashtu, en 1979 a súa familia instálase en Paquistán para fuxir da invasión soviética. Estuda na India, aínda que regresa a Paquistán para ensinar inglés.

Entre o ano 2000 e o 2004 foi presidente interino do país. Nas eleccións presidenciais de 2004 recibiu o 55,4 % dos votos, sendo investido Presidente de Afganistán o 7 de decembro de 2004, o primeiro elixido democraticamente.
Alfred Moisiu

**Alfred Spiro Moisiu**, nado o 1 de decembro de 1929, foi o Presidente de Albania dende o 24 de xullo de 2002 até o 2007.

Entre 1943 e 1945 participou en accións contra da ocupación alemá de Albania. En 1946 a súa familia enviouno a Unión Soviética como estudante, en 1948 gradúase na escola de enxeñería militar de Leningrado

### Ligazón externa 
* President i Republikës së Shqipërisë / President of the Republic of Albania (informacións en inglés e albanés)
Abdelaziz Bouteflika

**Abdelaziz Bouteflika** (**عبجد العزيز بوتفليقة**), nado en Marrocos o 2 de marzo de 1937 e finado en Alxer o 17 de setembro de 2021, foi un político alxeriano, Presidente do seu país dende o 27 de abril de 1999 ata o 2 de abril de 2019.

## Traxectoria 
Comeza estudos de filosofía, pero interrómpeos para se unir á FLN e o Exército de Liberación Nacional. Foi un dos líderes da Guerra de Independencia Alxeriana, e cando Alxeria obtivo a independencia en 1962 converteuse en ministro de deportes e mocidade. En 1963 asumiu a carteira de exteriores e membro da Asemblea Lexislativa. Durante a súa época en exteriores, Alxeria, converteuse nun dos líderes dos países non aliñados. Dimitiu en 1979 e entre 1981 e 1983 exiliouse ao ser acusado de corrupción.

En 1999 presentouse como candidato á presidencia, saíu elixido co 74% dos votos e en 2004 presentouse de novo, obtendo o 83% dos votos. Gañou tamén as seguintes dúas eleccións, en 2009 e 2014. En 2019 anunciou que se presentaría a un quinto mandato, o que provocou unhas protestas masivas por todo o país que duraron varias semanas. Finalmente o 2 de abril anunciou a súa dimisión.

Retirado nunha residencia de anciáns logo da súa renuncia política, a nova da súa morte foi anunciada o 17 de setembro de 2021. 

## Notas
Joan Enric Vives i Sicília

**Joan Enric Vives i Sicília**, nado en Barcelona o 24 de xullo de 1949, é un relixioso católico catalán. É o actual bispo de Urgell, substituído ao anterior bispo, Joan Martí Alanis. Isto implica que é o copríncipe de Andorra, cargo que asumiu oficialmente o 12 de maio de 2003.

## Posicións políticas 
En varias ocasións se amosou abertamente adscrito ó nacionalismo catalán e partidario da independencia de Cataluña e do uso do catalán na liturxia católica. En 2015, postulouse para ser nomeado Arcebispo de Barcelona, aínda que finalmente sería elixido Juan José Omella.

## Distincións honoríficas 
* 50px Cabaleiro Gran Cruz da Orde de Cristo (República Portuguesa, 5 de marzo de 2010).

## Notas 
## Véxase tamén 
### Ligazóns externas 
* Páxina oficial do Bispado de Urgell
Sandhi

O termo **sandhi** (ou **sandi**) adoptouse dos antigos gramáticos da India para designar o fenómeno de modulación e modificación fonética que afectan ao son inicial e/ou final de certas cadeas en palabras, morfemas ou sintagmas. Este fenómeno pode aparecer no límite entre palabras (**sandhi externo**) ou entre morfemas (**sandhi interno**).

No primeiro caso, a forma pronunciada da palabra en posición illada é a forma absoluta, mais no seo do discurso esas palabras, morfemas ou sintagmas vense afectados por outros sons determinados e adoptan entón outras pronuncias alofónicas.

En francés por exemplo (onde se chama *liaison*), a pronuncia na palabra *six*, "seis", é /sis/ tanto se se articula soa coma na posición final absoluta do sintagma *ils sont six*, "eles son seis" (pronunciado [il sɔ̃ sis]). Porén, en *six oiseaux*, "seis páxaros", sonorízase e dise [siˈzwazo] e en *six livres*, "seis libros", ten a pronuncia de [siˈlivr].

En galego, o -r final dos verbos normalmente pronúnciase como lateral, como por exemplo pronunciar "comer o caldo" como [koˈmeloˈkaldo]. Existen variantes diatópicas que sistematicamente non se ven afectadas por este caso de sandhi (sur de Ourense).

O sandhi pode darse tamén no interior dunha palabra. Este **sandhi interno** responde a regras diferentes e aparece entre os seus morfemas constitutivos, como entre a súa raíz, os seus prefixos e sufixos ou as súas desinencias. Por exemplo, no turco, o *-k* final pasa sistematicamente a *-ğ* cando está seguido dunha desinencia vocálica: köpek «can» (nominativo) → köpeğ-i (acusativo).

Cando a influencia se dá entre os tons de dúas compoñentes, fálase de sandhi tonal.
## Véxase tamén 
* sandhi tonal
* sandhi (sánscrito)
Jacques Chirac

**Jacques René Chirac**, nado en París o 29 de novembro de 1932 e finado o 26 de setembro de 2019, foi un político francés que foi presidente de Francia e copríncipe de Andorra dende o 17 de maio de 1995 ata o 16 de maio de 2007. Anteriormente fora Primeiro Ministro francés entre 1974 e 1976 e dende 1986 ata 1988, e alcalde de París entre 1977 e 1995.

En 1959 tras completar os seus estudos na Escola Nacional de Administración, entra ao servizo da administración, e axiña comeza a súa carreira política, na que ocupou postos de alta responsabilidade como ministro de economía, primeiro ministro e ao cabo presidente de Francia.

## Notas 
## Véxase tamén 
### Outros artigos 
* Política de Francia
* Historia de Francia
Néstor Kirchner

**Néstor Carlos Kirchner Ostoić**, nado en Río Gallegos (Santa Cruz) o 25 de febreiro de 1950 e finado en El Calafate o 27 de outubro de 2010, foi un político e avogado arxentino, pertencente ao Partido Xusticialista e á Fronte para a Vitoria, que foi o 54º presidente da Arxentina.

## Traxectoria 
Foi elixido presidente do Goberno do seu país o 25 de maio de 2003, logo de derrotar o expresidente Carlos Menem na segunda volta das eleccións dese ano; até o 10 de decembro de 2007, cando foi sucedido pola súa dona, Cristina Fernández.

Anteriormente fora intendente de Río Gallegos (1987-1991) e gobernador da provincia de Santa Cruz (1991-2003).
No 2009 foi escolleito deputado da Nación Arxentina pola Provincia de Buenos Aires, con mandato desde o 10 de decembro de 2009 até o 10 de decembro de 2013. Desde o 4 de maio de 2010 ata o seu falecemento desempeñou o cargo de secretario xeral da UNASUR.

Tamén actuou como presidente do Partido Xusticialista, cargo ao que renunciou o 29 de xuño de 2009 e volveu ocupar o 11 de novembro de 2009, asumíndoo oficialmente o 10 de marzo de 2010.

## Notas 
## Véxase tamén
Robert Kotcharian

**Robert Kotcharian** (en ), nado en Stepanakert o 31 de agosto de 1954) foi o presidente de Armenia dende o 4 de febreiro de 1998 até o ano 2008. Anteriormente fora presidente de Nagorno-Karabakh en 1994 e primeiro ministro de Armenia en 1997.
Heinz Fischer

miniatura|150px|Heinz Fischer
**Heinz Fischer**, nado en Graz o 9 de outubro de 1938, é presidente federal de Austria dende o 8 de xullo de 2004.

## Traxectoria 
Nado en Graz, estado de Estiria, Fischer recebiu unha educación humanística, aprobando o "Matura" o 1956. Posteriormente estudou Dereito na Universidade de Viena, doutorándose o 1961. Ademais de político, Fischer tamén seguiu carreira docente, e tornouse profesor de ciencias políticas na Universidade de Innsbruck en 1993.

Fischer foi membro do parlamento de Austria desde 1971 e serviu como un dos seus líderes entre o 1990 e o 2004. De 1983 ata 1987 foi ministro da Ciencia nunha coalición gobernamental liderada por Fred Sinowatz.

En xaneiro de 2004 Fischer anunciou que concorrería a presidente para suceder a Thomas Klestil e finalmente foi proclamado o 25 de abril de 2004 como o candidato do partido socialdemocrático de Austria - SPÖ -, de oposición. El obtivo o 52,4% dos votos derrotando a Benita Ferrero-Waldner, entón ministra do Exterior na coalición liderada polo partido Popular Austríaco – ÖVP – conservador.

Fischer asumiu o posto de presidente o 8 de xullo de 2004 e recibiu o cargo do presidente do parlamento, que goberna interinamente despois da morte de Klestil o 6 de xullo. Desde a súa elección como presidente a súa popularidade creceu ata ser considerado por algúns analistas como o político de maior credibilidade de Austria.
İlham Əliyev

**İlham Heydər oğlu Əliyev**, nado en Bakú o 24 de decembro de 1961, é un político acerbaixano, presidente do seu país dende o 31 de outubro de 2003.

É tamén o presidente do Partido do Novo Azerbaidján e do Comité Olímpico Nacional.

## Traxectoria 
İlham Əliyev naceu o 24 de decembro de 1961 en Bakú. O seu avó foi Əziz Əliyev, destacado político do Partido Comunista da Unión Soviética, súa nai a científica Zərifə Əliyeva e seu pai, Heydər Əliyev, terceiro presidente de Azerbaidján.

En 1977 entrou no Instituto Estatal de Relacións Internacionais de Moscova e en 1985 recibiu un doutoramento en Historia. Entre 1994 e 2003 foi vicepresidente de SOCAR, a petroleira estatal de Azerbaidján. Foi unha das figuras claves durante as negociacións entre o goberno acerbaixano e as empresas petroleiras occidentais que concluíron con grandes acordos de produción compartida.

En 1995 foi elixido deputado da Asemblea Nacional da República de Azerbaidján e nas eleccións presidenciais de 2003 saíu elixido presidente do país co 76.84% dos votos, sucedendo a seu pai, que morrería dous meses despois.

Foi reelixido de novo nas eleccións de 2008 e, tras un referendo en 2009 co que se eliminou o límite de mandatos que pode exercer o presidente, reelixido en 2013 e 2018 con máis do 85% dos votos en ambos procesos.

Dende 1997, Əliyev é o presidente do Comité Olímpico Nacional. 

## Véxase tamén 
### Ligazóns externas 
*
Unión Socialista Galega

A **Unión Socialista Galega** (**USG**) foi un partido galeguista e marxista fundado en agosto de 1932 por Xoán Xesús González a partir do Seminario de Estudos Socialistas. Porén, tan só tivo implantación na comarca de Santiago. Tivo como voceiro oficioso o quincenal *Amañecer*. 

Nas eleccións de novembro de 1933 presentou candidatos en todas as provincias como independentes (Xoán Xesús González pola Coruña, Siervo González Rivas por Lugo, Jesús Núñez Rodríguez por Ourense e Francisco Guimarey por Pontevedra) e compartiu mitins cos candidatos do Partido Galeguista. Disolveuse tralo fracaso electoral e o triunfo da dereita, e integrouse en Izquierda Republicana. É considerado o antecedente dos partidos marxistas nacionalistas que apareceron en Galicia nos anos 60.

## Notas
Abavides, Trasmiras

**San Martiño de Abavides** é unha parroquia do concello ourensán de Trasmiras na comarca da Limia. No ano 2022 tiña 164 habitantes, dos cales 77 eran homes e 87 mulleres.

## Xeografía 
miniatura|Estrada N-525 ao seu paso por Abavides.

Atópase a 640 m sobre o nivel do mar. Está atravesada pola estrada N-525.

A zona un clima fundamentalmente continental, caracterizado polas escasas choivas (uns 700 mm anuais), un forte contraste de temperaturas, moi baixas no inverno e altas no verán, e frecuentes xeadas.

## Historia 
A comarca da Limia estaba poboada pola tribo dos límicos antes da romanización de Galicia. Nesta época o territorio do que é o actual Trasmiras estaba baixo a influencia do *Forum Limicorum*.

Na idade Media a parroquia de Abavides pertencía ó señorío do Conde de Lemos, quedando o resto do territorio baixo o señorío do Conde de Monterrei.

## Patrimonio
A igrexa parroquial conserva algúns restos do románico, pero a maior parte da construción é de feitura barroca, trala reforma levada a cabo entre 1688 e 1728. As pedras da construción medieval foron aproveitadas no muro do camposanto. No seu interior destaca o retablo maior, feito en 1773 por Gregorio Álvarez de Araujo e restaurado no 2004.

## Demografía 
## Festas
As festas celébranse a primeira fin de semana de setembro.

## Lugares e parroquias
### Lugares de Abavides
### Parroquias de Trasmiras
## Notas 
## Véxase tamén
### Outros artigos
*Lugares de Trasmiras
### Ligazóns externas
*www.abavides.org páxina con certo contido sobre Abavides
Chamosiños, Trasmiras

**Santa Baia de Chamosiños** é unha parroquia do concello de Trasmiras na provincia de Ourense. No ano 2022 tiña 66 habitantes, dos cales 32 eran homes e 34 mulleres.
## Toponimia
O topónimo **Chamosiños** é un xentilicio aplicado a xente procedente de Chamoso.

## Demografía 
## Lugares e parroquias 
### Lugares de Chamosiños 
### Parroquias de Trasmiras 
## Notas 
## Véxase tamén 
### Outros artigos 
*Lugares de Trasmiras
Escornabois, Trasmiras

**Santa María de Escornabois** é unha parroquia do concello ourensán de Trasmiras. No ano 2022 tiña 234 habitantes, dos cales 120 eran homes e 114 mulleres.

## Demografía 
## Lugares e parroquias 
miniatura|Peto de ánimas e cruceiro
### Lugares de Escornabois 
### Parroquias de Trasmiras 
## Notas 
## Véxase tamén 
### Outros artigos 
* Lugares de Trasmiras
Trasmiras, Trasmiras

**San Xoán de Trasmiras** é unha parroquia do concello de Trasmiras na provincia de Ourense. No ano 2022 tiña 313 habitantes, dos cales 153 eran homes e 160 mulleres.

## Demografía 
## Galería de imaxes 

Ficheiro:Casa do Concello Trasmiras.JPG|Casa do Concello.
Ficheiro:Casa da Cultura Trasmiras.JPG|Casa da Cultura.

## Lugares e parroquias 
### Lugares de Trasmiras 
### Parroquias de Trasmiras 
## Notas 
## Véxase tamén 
### Outros artigos 
* Lugares de Trasmiras
Vila de Rei, Trasmiras

**Vila de Rei** é unha parroquia do concello de Trasmiras na provincia de Ourense. No ano 2022 tiña 136 habitantes, dos cales 73 eran homes e 63 mulleres.

A parroquia está atravesada pola estrada N-525 e pola Vía da Prata do Camiño de Santiago.

## Patrimonio 
No lugar do Castelo estaba a Fortaleza de Canderrei, punto de vixilancia da lagoa de Antela canda as torres de Sandiás, Porqueira e A Pena. No ano 1037 aparece citado como *Castello Kenderedi*. No ano 1100 foi doado por Onega Fernández ao abade Pedro de Celanova. No lugar existe hoxe unha capela consagrada á Virxe dos Remedios, de estilo barroco.

## Demografía 
## Galería de imaxes 

Ficheiro:Inscrición igrexa de Vila de Rei.jpg|Inscrición na portada da igrexa.
Ficheiro:N-525 Vila de Rei.jpg|Estrada N-525 ao seu paso pola parroquia, onde recibe o nome de Avenida de Vicente Risco.
Ficheiro:Casa Vila de Rei.jpg|Casa en Vila de Rei.

## Lugares e parroquias 
### Lugares de Vila de Rei 
### Parroquias de Trasmiras 
## Notas 
## Véxase tamén 
### Outros artigos 
* Lugares de Trasmiras
José Eduardo dos Santos

**José Eduardo dos Santos**, nado en Luanda o 28 de agosto de 1942 e finado en Barcelona o 7 de xullo de 2022, foi un político angolano que foi presidente de Angola durante case 40 anos, desde 1979 a 2017. Como presidente foi tamén o comandante en xefe das Forzas Armadas Angolanas, ademais de presidente do Movemento Popular de Liberación de Angola (MPLA), partido que gobernou o país dende a independencia en 1975.

## Notas 
## Véxase tamén
Vilaseca, Trasmiras

**Vilaseca** é unha parroquia do concello de Trasmiras na provincia de Ourense. No ano 2024 tiña 140 habitantes, dos cales 70 eran homes e 70 eran mulleres.

## Patrimonio 
A igrexa de San Román está construída en granito de perpiaño e rematada no ano 1716, segundo unha inscrición no lateral esquerdo. Accédese por unha pequena escalinata que leva ao camposanto e á fachada. Ten un pequeno rosetón e espadana con dúas campás. Ten planta en forma de L, composta dunha nave central e un lateral esquerdo, prolongación do templo e onde se atopa a sancristía.

Dentro da igrexa hai dous altares cos respectivos retablos posteriores á construción da igrexa, xa que os primeiros pereceron nun incendio. O retablo maior é de madeira policromada composto por un piso e tres corpos. Na parte central superior está a imaxe da Virxe Inmaculada. A ámbolos lados atópanse as tallas barrocas de madeira onde se representan a San Brais e a figura do Sagrado Corazón co manto de cor púrpura e a man dereita tocando o corazón. Hai unha influencia do estilo rococó que se aprecia na acumulación dos elementos decorativos barrocos como son as liñas e formas onduladas dos laterais de cores vivas (azul celeste, ocre e alaranxado). Antes do arco de ferradura atópanse dou retablos laterais tamén de arte barroca. Nun deles a figura de Santo Antonio de Padua tallada en madeira e no outro a Virxe das Candelas, tamén patroa da vila e cuxa festa se celebra o 2 de febreiro.

A igrexa é anexo da freguesía de Santa María de Escornabois, da que son señores os condes de Monterrei. Deste anexo non percibían máis que un beneficio honorífico xa que a maioría da poboación era de orixe humilde, pero tributaba ao párroco que percibía arredor do 74% dos décimos e primicias que se recollían no século XVIII. A miúdo era unha suma insuficiente para o seu mantemento e vivenda.

## Aeródromo 
Na parroquia sitúase o aeródromo de Trasmiras.

## Demografía 
## Lugares e parroquias 
### Lugares de Vilaseca 
### Parroquias de Trasmiras 
## Notas 
## Véxase tamén 
### Outros artigos 
* Lugares de Trasmiras

### Bibliografía 
* Hernández Figueiredo, J.R. (2007), *As Parroquias do Concello de Trasmiras. Un achegamento o mundo rural da Alta Limia*. 2ª ed. Zamora: Ediciones Monte Casino Benedictinas, pp. 183-187.
RAF

O acrónimo **RAF** pode referirse a:
* **Royal Air Force**, a aviación británica, a forza aérea máis antiga do mundo;
* **Fracción do Exército Vermello** (**Rote Armee Fraktion**), organización terrorista alemá;
* **tomate RAF**, tomate «resistente a fusarium», unha variedade de tomate.

Sen ser acrónimo, pode referirse a:
* **Raf**, debuxante de banda deseñada catalán;
* **Raffaele Riefoli**, cantante italiano que levou como nome artístico Raf;
Tiro parabólico

miniatura|260px
miniatura|260 px|Movemento de media parábola
Emprégase a expresión **tiro parabólico** para describir o movemento de obxectos cunha traxectoria aproximada á dunha parábola. O termo provén da terminoloxía militar, pois durante moito tempo un dos campos fundamentais da enxeñaría foi o cálculo da traxectoria de proxectís. Un punto que se despraza cunha velocidade inicial na dirección horizontal distinta de cero e se mantén a unha altura reducida, cando no seu desprazamento só actúa a aceleración debida á forza da gravidade describe aproximadamente unha parábola (a desviación debese á variación da forza da gravidade coa altura -diminúe co cadrado da distancia ao centro da terra). Debido a isto, a aceleración só se produce nunha dirección e sentido e o resto do movemento débese unicamente á velocidade inicial.

O habitual é descompoñer tódolos vectores na dirección da gravidade (vertical) e na súa dirección ortogonal (horizontal). Unha vez feito isto obtéñense as seguintes funcións vectoriais:

**Posición en x:**

 r_x = r_{0x} + v_{0x} \, t

**Posición en y:**

 r_y = r_{0y} + v_{0y} \, t + \frac{1}{2} \, a t^2 = r_{0y} + v_{0y} \, t - \frac{g}{2} \, t^2 

**Velocidade en x:**

 v_x = v_{0x} \,

**Velocidade en y:**

 v_y = v_{0y} + a \, t = v_{0y} -g \, t

onde  v_{0x} = v_0 \, \cos \phi  ;  v_{0y} = v_0 \, \sin \phi , onde  \phi \,  é o ángulo da velocidade inicial respecto á horizontal.
miniatura|dereita|260 px|Esquema dun tiro parabólico.
Isto é unha aproximación matemática, nun obxecto real que se move na atmosfera, existe unha forza resistente de sentido contrario ao movemento e que depende da forma do obxecto e da velocidade (pódese aproximar cunha función do cadrado desta).

## Véxase tamén 
### Outros artigos 
* Alcance
* Altura
Lineal B

[miniatura|Táboa en lineal B procedente de [Knossos.]]
O **lineal B** é o sistema de escritura utilizado para o micénico, unha forma antiga da lingua grega.

## Características
O sistema deriva do lineal A, unha antiga escrita usada para escribir o minoico, polo que o lineal B non representa axeitadamente os sons do grego micénico. Trátase parcialmente dun silabario, con algúns signos logográficos adicionais.

Aparece basicamente en pequenas táboas de arxila que datan dos séculos XIV e XIII a.C. A primeira foi descuberta en Knossos polo arqueólogo inglés Arthur Evans o 31 de marzo de 1890; o 6 de abril atopou un tesouro grande de taboíñas.

Michael Ventris descifrou o lineal B en 1951-1953, coa colaboración de John Chadwick. O lineal B ten aproximadamente 200 signos, divididos en signos silábicos con valores fonéticos e logogramas (ou ideogramas) con valores semánticos.

O lineal B ten asignado o Unicode Range 10000–1007F para os signos silábicos e o 10080–100FF para os logogramas.

## Signos silábicos 
Os nomes destes signos son só aproximadamente fonéticos, xa que a maioría representan unha clase completa de sílabas. Algúns signos fonéticos, moi pouco empregados, teñen valores que aínda nos son en parte descoñecidos. Son designados mediante un número ou un valor fonético aproximado, como por exemplo *a2*, *a3*, *au*, *nwa*, *pu2* etc.

## Logogramas 
Debido á natureza dos textos preservados (albarás ou recibos de contabilidade dos palacios micénicos), son moi frecuentes as representacións logográficas dos elementos enumerados.

Os logogramas representan conceptos como *HOME*, *MULLER*, *VACA*, *TOURO*, *ACEITE*, *VIÑO*, *VESTIDO*, *OURO*, *BRONCE* etc. Hai varias ducias de signos que representan varios tipos de potas e louza.

## Véxase tamén
### Ligazóns externas 
* Open Directory Project: Linear B
* Greek-Language.com: The Linear B Syllabary
* Dartmouth: The Prehistoric Archaeology of the Aegean , The Linear B Tablets and Mycenaean Organization
* UT-Austin: Program in Aegean Scripts and Prehistory (PASP)
* AncientScripts.com: Linear B
* Linear B at Omniglot
* Unicode Páxinas co código Unicode para o lineal B syllabary e logograms, que inclúe exemplos de glifos.
* Markos Gavalas, MICÉNICO (lineal B) - Dicionario en inglés  (explorecrete.com)
Hamad bin Isa Al Khalifa

miniatura|dereita|Hamad ibn Isa Al Khalifa.

**Hamad bin Isa Al Khalifa** (en árabe: حمد بن عيسى آل خليفة), nado o 28 de xaneiro de 1950, é o monarca de Bahrain dende o 6 de marzo de 1999, primeiro como emir, e dende o 14 de febreiro de 2002 como o primeiro Rei de Bahrain.
Iajuddin Ahmed

**Iajuddin Ahmed**, nado o 1 de febreiro de 1931 e finado o 10 de decembro de 2012, foi presidente de Bangladesh dende o 6 de setembro de 2002 ata o 11 de febreiro de 2009.
Aliaksandr Lukašenka

**Aliaksandr Ryhoravič Lukašenka** (en belaruso *Аляксандр Рыгоравіч Лукашэнка*), nado o 30 de agosto de 1954 en Kopis, é un político belaruso, Presidente de Belarús dende que se creou o cargo o 20 de xullo de 1994. O seu goberno é moi controvertido, para os seus partidarios evitou os peores efectos da caída da Unión Soviética, para os seus opoñentes é un ditador que arredou Belarús da Unión Europea, converténdoa nun estado satélite de Rusia.

## Notas
Mathieu Kérékou

**Mathieu Kérékou**, nado en Kouarfa o 2 de setembro de 1933 e finado en Cotonou o 14 de outubro de 2015, foi un militar e político beninés, que foi Presidente de Benín entre o 26 de outubro de 1972 e o 4 de abril de 1991 e de novo dende o 4 de abril de 1996 até o 2006.
## Traxectoria 
Estudou en escolas militares de Malí e o Senegal. Serviu no exército de Benín trala súa independencia (1960). Foi axudante de campo (1963) do presidente Hubert Maga, presidente do Consello Revolucionario das Forzas Armadas, cando o seu curmán, Maurice Kouandété levou a cabo un golpe militar en 1968. Comandante da unidade militar de Ouidah e xefe de persoal do exército de Dahomey.

En abril de 1972, tomou o poder por medio dun golpe militar que rematou co triunvirato gobernante no período de Justin Ahomadégbé-Tomêtin. En 1974, adoptou o marxismo-leninismo e o país pasou a chamarse "República Popular de Benín", prohibiu os partidos políticos e declarouse ditador.

En 1980, foi elixido presidente pola Asemblea Nacional Revolucionaria, e retirouse do exército en 1987. Así como o resto da África militarizada, en 1990 iniciou unha transición cara á democracia que Kerekou permitiu. En 1991, neste proceso de apertura democrática, perdeu as eleccións abertas cun 32&nbsp;%, fronte ó economista Nicéphore Soglo (68&nbsp;%). Tralo abandono do poder, pediu desculpas por “tódolos lamentables e deplorables incidentes” que se produciron no seu goberno.

Nas eleccións de 1996, volveu presentarse á presidencia, derrotando a Soglo cun 52,5&nbsp;% na segunda rolda electoral. Reelixido en 2001 en circunstancias controvertidas, acusado de fraude electoral non houbo participación dos outros dous candidatos (Soglo e Adrien Houngbédji) na segunda volta electoral. Estabeleceu unha economía liberal, Benín participou en misións internacionais de paz. Reformou a Constitución en 2005, e convocou eleccións, mais fracasou no seu intento dun terceiro período, sendo vencido por Yayi Boni.

## Notas 
## Véxase tamén
Lingüística cognitiva

A **lingüística cognitiva** é un estudo interdisciplinar da lingüística e a psicoloxía cognitiva.

## Historia 
A lingüística cognitiva xorde na década de 1980 como resposta ó descontento dalgúns xerativistas que defendían a necesidade dunha semántica que tivese presente o individuo e as súas habilidades cognitivas. Isto obrigounos a romper coa tradición tranformacionalista e propor uns postulados básicos distintos en 1987, por parte de Mark Johnson, George Lakoff e Ronald Langacker.

Con todo, non é o primeiro intento de integrar esta perspectiva extralingüística (psicolóxica, antropolóxica, neurolóxica etc) na lingüística, senón que xa unha década antes houbo intentos multidisciplinares de abordar estas áreas conxuntamente. Estas colaboracións fomentaron o xurdimento da lingüística cognitiva fronte á xerativista autonomía da linguaxe, defendendo unha relación entre linguaxe e outros aspectos cognitivos e perceptivos. As dúas capacidades cognitivas principais dos que bota man a linguaxe son a categorización e os procesos de metáfora-metonimia.
Xenerativo

Unha gramática é **xenerativa** cando consiste nun conxunto de regras e un léxico asociado que permite, para calquera combinación de palabras da lingua, decidir se esa combinación é gramatical e fornecerlle, nese caso, unha descrición estrutural.
Unha gramática xenerativa é explícita no sentido de que a natureza e o funcionamento das regras son descritos de maneira rigorosa e precisa, o que permite a súa formalización.

O tipo de gramática xenerativa máis famosa é a xenerativo-transformacional de Noam Chomsky, mais non todas as gramáticas xenerativas teñen necesariamente transformacións.
Categorización

A **categorización** é a habilidade de clasificar os elementos da realidade externa e interna. Tendo en conta que presupón que a lingua non está separada do individuo, da súa capacidade de cognición e das súas actividades, reflicte e participa do funcionamento destes.

## Características 
Na semántica tradicional aceptouse que os esquemas categorizadores se establecen en función de condicións necesarias e suficientes, pero a semántica cognitiva defende outros parámetros: o criterio fundamental é a prototipicidade. Segundo a teoría dos prototipos, a inclusión dun concepto nunha categoría responde á semellanza que garda con boa parte dos elementos deste grupo. Non é imprescindible que sexa con todos e que todos cumpran unhas determinadas características para a inclusión, e isto permite distinguir uns membros máis prominentes e representativos da categoría (en oposición á representatividade igualitaria de tódolos elementos nas categorías consideradas tradicionalmente). Estes mellores representantes chámanse *prototipos* e defínense consonte *modelos cognitivos idealizados* (Lakoff 1987), que son modelos mentais constituídos por un conxunto de supostos que son causa e/ou efecto dunha representación parcial da realidade (*cosmovisión*). Mesmo tendo carácter parcial, son os modelos considerados para caracterizar as categorías e establecer a representatividade.

Para definir un concepto (por exemplo, **nai**), débese situar no contexto conceptual dunha sociedade, onde existen certas expectativas (CASADA, EMBARAZADA, CUN FILLO E QUE O COIDA). Pero isto non se corresponde exactamente coa realidade senón só co exemplo prototípico. Inda así existen casos que non se axustan totalmente ós presupostos e tamén se inclúen no modelo cognitivo, podéndose analizar o seu grao de axeitamento á categoría. Os criterios condicionantes dunha categoría coinciden exactamente coa realidade en casos puntuais e o resto dos elementos serán considerados "non prototípicos" e máis "*periféricos*", máis afastados dos significados "*centrais*" ou prototípicos (MEDIAS NAIS, NAIS ADOPTIVAS OU DE ALUGUER). A estrutura do modelo non é máis que un produto do modelo cognitivo e os seus elementos defínense e organízanse en diferentes niveis de prototipicidade en función da afinidade ó modelo de coñecemento:
* as MEDIAS NAIS non son as NAIS BIOLÓXICAS pero adoitan estar CASADAS co pai biolóxico e COIDAN ó neno;
* as NAIS ADOPTIVAS tampouco son as NAIS BIOLÓXICAS pero COIDAN ó neno: son máis periféricas por que é menos frecuente estaren CASADAS co pai biolóxico;
* as NAIS DE ALUGUER son NAIS BIOLÓXICAS peron non COIDAN ó neno nin están CASADAS CO PAI;
Isto pode resumirse con este cadro:

Disto dedúcese que non hai unha serie de requisitos mínimos para definir todos os elementos constituíntes dunha categoría, o que evidencia a imposibilidade de definir unha categoría en base a condicións necesarias e suficientes.

## Véxase tamén
Carlos Mesa

**Carlos Diego Mesa Gisbert**, nado na Paz o 12 de agosto de 1953, é un historiador, político, cineasta e escritor boliviano, presidente do seu país dende o 17 de outubro de 2003 ata o 6 de xuño de 2005.

Anteriormente fora vicepresidente con Gonzalo Sánchez de Lozada, asumiu a presidencia cando unha serie de protestas e manifestacións forzaron a dimisión de Sánchez de Lozada.
Gramática xenerativa

A **gramática xenerativa** é unha teoría lingüística elaborada por Noam Chomsky e outros lingüistas do MIT a comezos da década de 1960 que pretende dar conta da creatividade dos falantes.
Nas súas hipóteses, a capacidade lingüística (exclusiva dos seres humanos) repousa sobre a existencia de estruturas universais innatas que tornan posíbel a adquisición das linguas naturais. O mecanismo mental que se activa permite emitir e comprender frases que nunca antes se enunciaran. A gramática xerativa oponse aos modelos distribucional e estrutural, que só poden describer frases realizadas.

A *gramática* é un mecanismo finito que permite xerar ("producir", "crear") un conxunto infinito de frases gramaticais ben formadas. Esa gramática constitúe o saber lingüístico dos individuos que falan unha lingua, isto é, a súa competencia lingüística.

As gramáticas xenerativas constan de tres compoñentes:
***Compoñente sintáctico:** Sistema de regras que definen as frases permitidas nunha lingua.
***Compoñente semántico:** Sistema de regras que definen a interpretación das frases xeradas polo compoñente sintáctico.
***Compoñente fonolóxico ou fonético:** Sistema de regras que realizan nunha secuencia de sons as frases xeradas polo compoñente sintáctico.

## Véxase tamén
### Outros artigos
* Gramática transformacional
Festus Mogae

**Festus Gontebanye Mogae**, nado en Serowe o 21 de agosto de 1939, é un economista e político botswaniano, que foi o terceiro presidente de Botswana, dende 1998 ata 2008.

Despois de realizar os seus estudos de economía na Universidade de Oxford, Mogae converteuse en funcionario nalgunhas institucións financeiras tales como o FMI e o Banco de Botswana. Foi nomeado vicepresidente de Botswana en 1992, durante o goberno de Quett Ketumile Joni Masire, a quen sucedeu no poder o 1 de abril de 1998.
Hassanal Bolkiah

'''Hassanal Bolkiah Mu'izzadin Waddaulah''', nado en Bandar Seri Begawan o 15 de xullo de 1946 é Sultán de Brunei dende o 5 de outubro de 1967. Tamén é o primeiro ministro e ministro de defensa e economía.
Georgi Parvanov

**Georgi Sedefchov Parvanov** (en ), nado o 28 de xuño de 1957 é un político búlgaro, que foi Presidente de Bulgaria dende o 22 de xaneiro de 2002 ata o 22 de xaneiro de 2012. Membro do Partido Socialista Búlgaro.
Blaise Compaoré

**Blaise Compaoré**, nado en Ouagadougou o 3 de febreiro de 1951, é un político de Burkina Faso, presidente do seu país desde o 15 de outubro de 1987 até o 31 de outubro de 2014. Fundador do partido gobernante, o Congreso para a Democracia e o Progreso.
Domitien Ndayizeye

**Domitien Ndayizeye**, nado en Kayanza o 2 de maio de 1953, é un político burundiano que foi presidente de Burundi dende o 30 de abril de 2003 ata o 26 de agosto de 2005.

Anteriormente, de 2001 a 2003, fora vicepresidente de Burundi, sendo presidente Pierre Buyoya.
Norodom Sihamoni

**Norodom Sihamoni** (), nado o 14 de maio de 1953 en Phnom Penh, é o rei de Camboxa dende o 14 de outubro de 2004. 

Converteuse en rei de Camboxa unha semana despois da abdicación de Norodom Sihanouk. É o fillo máis vello do rei Sihanouk e da raíña Norodom Monineath. Foi embaixador de Camboxa perante a UNESCO e foi nomeado polo Consello Real do Trono, formado por nove membros, logo de que o seu pai Norodom Sihanouk abdicase. Antes de ascender ó trono, Sihamoni foi educado na República Checa e é coñecido como embaixador cultural en Europa e por ser instrutor de danza clásica.

## Notas
Paul Biya

**Paul Biya**, nado o 13 de febreiro de 1933, é un político camerunés, actual presidente do Camerún dende 6 de novembro de 1982.

Graduouse en Relacións Internacionais no *Sciences Po* (Instituto de Ciencias Políticas de París) en 1961. Cando regresou ao país en 1962 entrou ao servizo do Presidente Ahmadou Ahidjo, chegando a ser Ministro Secretario Xeral da Presidencia en 1968 e primeiro ministro en 1975. En 1982 o presidente Ahidjo renunciou debido a problemas de saúde e Biya foi escollido como o seu sucesor.

En 1984 enfrontouse a un golpe de estado liderado por Ahidjo, polo que debeu realizar unha purga entre os seus colaboradores, destituíndo aos máis próximos ao expresidente. En 1992 e debido ás presións internas e externas aceptou a realización de eleccións pluripartidarias, aínda que foi acusado de enormes fraudes tras a súa vitoria. Foi reelixido en 1997, 2004 e 2011, cada vez con maiores e máis graves denuncias de corrupción, fraude e delitos de lesa humanidade.

## Notas
## Véxase tamén